**CIRCULAR INFORMATIVA SOBRE LES INSCRIPCIONS DEL TRANSPORT ESCOLAR PEL CURS 2024-2025**

**Dates d’inscripció:**

* Del 20 de juny al 31 de juliol de 2024 (places limitades)

**Com es pot fer la inscripció?:**

* De forma telemàtica a través de la Seu electrònica de l’Ajuntament de Mont-roig del Camp a l’adreça [https://mont-roig.eadministracio.cat](https://mont-roig.eadministracio.cat/), a l’apartat de catàleg de tràmits d’Educació, Cultura i Esports.

Per educació infantil, primària i ESO (Educació Secundaria Obligatoria).

“*Transport escolar per estudis d'infantils i obligatoris curs 2024-2025* ”

Per estudis postobligatoris batxillerat i cicle formatiu grau mitjà.

“Transport escolar per estudis no obligatoris (BAT i CFGM) Curs 2024/2025”*.*

* En cas que el tràmit no es pugui fer de forma telemàtica, quan el ciutadà/na no disposi dels mitjans necessaris per fer la tramitació telemàtica, podrà realitzar-la de forma presencial:

OMAC Mont-roig OME Miami Platja

Ctra. De Colldejou s/n c. Sòria, 16

43300 Mont-roig del Camp 43892 Miami Platja

Abans caldrà demanar cita prèvia a la web municipal <https://citaprevia.mont-roig.cat/mont-roig/> o bé als telèfons 977 17 28 65 – 677724637.

Cal aportar la següent documentació (la manca de la documentació requerida significarà la no admissió a tràmit de la sol·licitud):

**Documentació obligatòria**

* NIF/NIE o passaport del pare, mare o tutor legal.
* Document bancari de l'entitat, indicant la titularitat i el número de compte pel cobrament del servei.
* En el cas de sol·licitants que només tinguin passaport, hauran de presentar una autorització d’una tercera persona que assumeixi el càrrec dels rebuts en el seu compte bancari i posseeixi NIF.

**Documentació opcional per sol·licitar bonificacions de tarifa**

* DNI o NIE de l’usuari/ària.
* Llibre de família ***(només per aquelles famílies que inscriguin 2 o més usuaris en el servei de transport escolar).***
* Declaració de Renda 2023 o certificació negativa emesa per l’Agència Tributària *(només per aquelles famílies que la renda per càpita dels membres de la unitat de convivència del 2023 no superi el Salari Mínim Interprofessional de 15.876 €).* O bé, autoritzar a l’Ajuntament a fer les consultes necessàries en les plataformes d’intermediació de dades entre administracions públiques per a la tramitació de la sol·licitud**.**

**Preu:**

* Tarifa: 1,50 €/alumne/dia lectiu

**Tarifes reduïdes:**

Per gaudir de les tarifes reduïdes caldrà que els usuaris reuneixin els següents criteris:

1. Alumnat escolaritzat al centre educatiu que els hi correspon per zonificació escolar.
2. Alumnat que resideixin en un radi superior a un 1 quilòmetre del centre educatiu on estan escolaritzats.

* Tarifa reduïda: 0,75 €/alumne/dia lectiu

**Els usuaris que facin ús del transport escolar i reuneixin els criteris establerts, tindran dret a gaudir d’una reducció del 50% de la tarifa.**

* Tarifa reduïda: 0,60 €/alumne/dia lectiu

**Les famílies que tinguin dos o més fills que facin ús del servei de transport escolar i reuneixin els criteris establerts podran gaudir d’una reducció del 60% de la tarifa per a cada un dels usuaris inscrits en el servei, presentant juntament amb la sol·licitud, una còpia del llibre de família.**

* Exempció de pagament: 0,00 €/alumne/dia lectiu

Per aquelles famílies que la renda per càpita dels membres de la unitat de convivència del 2023 no superi el Salari Mínim Interprofessional de 15.876 €.

## Pagament dels rebuts en cas d’obtenir plaça al transport escolar:

El cobrament del preu públic del servei de transport escolar es realitzarà mitjançant domiciliació bancària amb una periodicitat trimestral.

* 4t Trimestre de 2024: Octubre 2024
* 1r Trimestre de 2025: Febrer 2025
* 2n Trimestre de 2025: Juny 2025

Es recorda l’obligació d'estar al corrent de pagament dels rebuts del transport escolar corresponents al curs escolar anterior (2023-2024) per poder optar a una plaça al transport escolar per al 2024-2025 en el moment de fer la sol·licitud. La falta de pagament d’algun trimestre del curs 2023-2024 significarà la no admissió a tràmit i l’anul·lació de la sol·licitud.

**Reglament transport escolar:**

<https://mont-roig.cat/wp-content/uploads/10-Reglament-regulador-del-servei-de-transport-escolar.pdf>

**Ordenança de preus públics del transport:**

<https://mont-roig.cat/wp-content/uploads/Ordenanca-preu-public-transport-escolar-2017.pdf>

**Rutes i horaris per centre educatiu 2024-2025:**

<https://mont-roig.cat/lajuntament/arees/educacio/servei-transport-escolar/>

**Elvira Montagud Pérez**

Regidora en funcions d’Educació

Signat electrònicament al marge